P6_TA(2006)0302
Výroba v EÚ –smerom k integrovanejšiemu prístupu k priemyselnej politike
Uznesenie Európskeho parlamentu o rámcovej politike posilnenia výroby v EÚ –smerom k integro-
vanejšiemu prístupu v priemyselnej politike (2006/2003(INI))
Európsky parlament,
—so zreteľom na oznámenie Komisie pod názvom Implementácia Lisabonského programu Spoločenstva:
Rámcová politika posilnenia výroby v EÚ –smerom k integrovanejšiemu prístupu k priemyselnej politike
(KOM(2005)0474),
—so zrete ľom na pracovné dokumenty Komisie, ktoré sú prílohou uvedeného oznámenia
(SEK(2005)1215, SEK(2005)1216 a SEK(2005)1217),
—so zreteľom na závery Rady pre konkurencieschopnosť z 28. novembra 2005,
—so zreteľom na závery predsedníctva Európskej rady z 23. a 24. marca 2006 v Bruseli,
—so zreteľom na stanovisko Európskeho hospodárskeho a sociálneho výboru k uvedenému oznámeniu
Komisie (INT/288 –CESE 595/2006),
—so zreteľom na článok 45 rokovacieho poriadku,
—so zreteľom na správu Výboru pre priemysel, výskum a energetiku a stanovisko Výboru pre zamestna-
nosť a sociálne veci (A6-0206/2006),
A. keďže uvedené oznámenie Komisie ukazuje na základe podrobnej previerky konkurencieschopnosti
v 27 sektoroch pracovný program pre priemyselnú politiku výrobných odvetví na nadchádzajúce roky,
B. keďže dynamický a vysoko konkurencieschopný priemysel a vysoká úroveň sociálnych
a environmentálnych noriem sú súčasťou európskeho modelu hospodárskeho rozvoja,
C. keďže výrobné odvetvia v EÚ zabezpečujú približne 20 % produkcie EÚ a zamestnávajú približne
34 miliónov ľudí, z ktorých viac ako polovica pracuje v malých a stredných podnikoch (MSP),
D. keďže Rada uznáva význam výrobných odvetví ako tvorcu nových a inovatívnych výrobkov,
1. víta oznámenie Komisie, ktoré stanovuje politický rámec a rozšírený pracovný program pre výrobné
priemyselné odvetvia na nadchádzajúce roky; považuje toto oznámenie za dôležitý stavebný prvok pri budo-vaní zdravej a vyrovnanej priemyselnej politiky, a to kombináciou konkrétnych sektorových opatrení
s medzisektorovými politickými iniciatívami;
2. uznáva dôležitú úlohu výrobných priemyselných odvetví v EÚ; zdôrazňuje, že priemyselná výroba,
služby a obchod sú pevne a v čoraz väčšej miere prepojené v modernom podnikateľskom prostredí; preto
dôrazne podporuje rozvoj jasnej priemyselnej politiky na európskej úrovni, aby bolo možné čeliť výzvam
spojeným s globalizáciou;
3. pripomína, že EÚ si musí stanoviť za cieľ zostať významnou priemyselnou mocnosťou a neobmedzovať
sa len na rozvoj sektora služieb EÚ;
4. domnieva sa, že EÚ by mala dohliadať na spoločný rozvoj stratégií konkurencieschopnosti v oblasti
priemyslu a služieb a na podporu osvedčených postupov v rámci podnikateľského prostredia a podnikania
vrátane sociálnej zodpovednosti podnikov a rovnakých príležitostí pre mužov a ženy;13.12.2006 C 303 E/646 Úradný vestník Európskej únie
V stredu 5. júla 2006SK
5. pripomína, že ciele lisabonskej stratégie sú minimálne a členské štáty by sa mali zaviazať, že ich budú
dodržiavať; konštatuje, že viacero členských štátov nedávno prijalo národné politiky na posilnenie výrobného
priemyselného odvetvia; je presvedčený, že izolované národné politiky by mohli brzdiť rozvoj európskej
priemyselnej politiky, a že lepšia koordinácia krokov medzi členskými štátmi na jednej strane
a Spoločenstvom na druhej strane by mohla posilniť obe; nalieha preto na Komisiu aj členské štáty, aby
vytvorili mechanizmy na účinnú koordináciu krokov v tejto oblasti, do ktorej by sa zapojili vlády, priemysel,
a zainteresované strany na európskej, vnútroštátnej a regionálnej úrovni;
6. upozorňuje, že pri vytváraní priemyselného rámca, ktorý bude stabilný a príťažlivý a ktorý zabezpečí
právnu istotu, je aktivita jednotlivých vlád nezastupiteľná; zdôrazňuje, že moderný verejný sektor má pri
vytváraní infraštruktúr a podpore vzdelávania a inovácie zásadnú úlohu;
7. zastáva názor, že politika Spoločenstva v oblasti pomoci a podpory vnútroštátnych priemyselných
politík sa musí zamerať na rozvoj európskych základní excelencie a vytvoriť tak synergie schopností mies-
tnych trhov práce a výskumných stredísk bez toho, aby sa zanedbalo politické a makroekonomické
prostredie, ktoré je orientované na rozvoj, a podporovať výraznejšie investície a vytvárať bohatstvo
a vysokokvalitné pracovné miesta zabezpečujúce náležité práva; víta skutočnosť, že oznámenie Komisie
zavádza definíciu európskej priemyselnej politiky; zdôrazňuje však, že tento prístup by nemal byť len hori-
zontálny, ale rovnakým spôsobom treba uvažovať aj v jednotlivých odvetviach;
8. pripomína Komisii, že je potrebné začleniť opatrenia zamerané na úsporu energie a energetickú účin-
nosť do všetkých oblastí politiky; berie na vedomie, že v mnohých priemyselných odvetviach sú náklady na
energiu hlavným faktorom, a preto vyzýva Komisiu, aby v tejto súvislosti navrhla konkrétne opatreniaa programy ako súčasť svojej priemyselnej politiky;
9. podporuje iniciatívy stanovené v oznámení Komisie; víta podrobnú analýzu 27 sektorov a jasné zame-
ranie v odporúčaniach; za aktuálnu výzvu však považuje konkrétnu realizáciu iniciatív; domnieva sa, že na
zabezpečenie dlhodobej súdržnej realizácie je potrebné, aby sa navrhované iniciatívy koordinovali v rámci
jedného generálneho riaditeľ stva, ktorým by bolo Generálne riaditeľ stvo pre podnikanie a priemysel, a jednej
Rady, a to Rady pre konkurencieschopnosť; v tomto zmysle vyzýva Komisiu, aby informovala Európskyparlament o pokroku dosiahnutom v súvislosti s iniciatívami do konca roku 2006; vyzýva Komisiu, aby tiežzvážila možnosť systematického hodnotenia a pravidelného bilancovania výhod a pridanej hodnoty iniciatív
(napríklad skupín na vysokej úrovni, inovačných panelov a pracovných skupín) v tých odvetviach kde sa
realizujú iniciatívy;
10. vyzýva Komisiu, aby venovala primeranú pozornosť všetkým výrobným priemyselným odvetviam a v
prípade potreby vyplnila medzery tak v analýze určitých odvetví, ako aj v opatreniach, ktoré sa musia prijať,
s ohľadom na vysoký stupeň regionálnej koncentrácie v niektorých priemyselných odvetviach;
11. uznáva, že je potrebné posilniť konkurencieschopnosť výrobného priemyselného odvetvia; víta skutoč-
nosť, že Komisia kladie dôraz na sociálnu zodpovednosť podnikov a nevyhnutnosť trvalo udržate ľného
rozvoja; vyzýva Komisiu, aby prikladala rovnaký význam pracovnému prostrediu a zdraviu a bezpečnosti za-
mestnancov, s cieľom zaručiť vytváranie početnejších a kvalitnejších pracovných miest;
12. uznáva, že vykonávanie európskej priemyselnej politiky v odvetviach strategického záujmu pre hospo-
dárstva členských štátov si vyžaduje posilniť existujúci priemysel, zachovať vnútorný trh otvorený a v
prípade potreby uplatňovať reguláciu, zohľadniť činitele súvisiace s konkurencieschopnosťou, ktoré by mohli
mať vplyv na úroveň zamestnanosti v mnohých členských štátoch, a podporovať modernizáciu celého
európskeho priemyslu, ktorý už je konkurencieschopný alebo by sa takým mohol stať;
13. je presvedčený, že budúcnosť výrobného priemyselného odvetvia v Európe spočíva vo zvýšení pridanej
hodnoty a zlepšení kvality; vyjadruje preto obavy, že celkový obchod EÚ sa naďalej sústreďuje v sektoroch
s priemernými až špičkovými technológiami a nízkou až strednou kvalifikáciou pracovnej sily; verí, že vzde-
lávanie a odborná príprava sú kľúčové oblasti tak pri zlepšovaní kvalifikácie pracovnej sily, ako aj pri uľahčo-vaní štrukturálnych zmien; vyjadruje poľutovanie nad tým, že oznámenie Komisie nevenuje dostatočnú
pozornosť vzdelávaniu, celoživotnému vzdelávaniu a odbornej príprave; nalieha na členské štáty, aby zvýšili
úsilie a zatraktívnili štúdium technických a vedeckých odborov väčšiemu počtu mladých študentov;13.12.2006 C 303 E/647 Úradný vestník Európskej únie
V stredu 5. júla 2006SK
14. víta skutočnosť, že Komisia uznáva, že dobre vyškolená a pružná pracovná sila predstavuje hlavný
zdroj a najdôležitejší konkurenčný prvok EÚ; vyzýva EÚ, aby sa sústredila na posilnenie profesionálneho
zdokonaľovania zamestnancov na všetkých úrovniach, najmä nekvalifikovaných zamestnancov;
15. považuje okrem toho za pozitívne návrhy Komisie na vyriešenie nedostatku odborných kvalifikácií,
ktorému čelí priemysel, prostredníctvom politík, ktoré podporujú transparentnosť, presun a uznávanie kvali-
fikácií a umožňujú identifikovať súčasné potreby kvalifikácií v jednotlivých sektoroch a určovať, kde ich je
nedostatok;
16. upozorňuje, že je potrebné rozhodnejšie investovať do zlepšovania úrovne kvalifikácie pracovnej sily,
napríklad prostredníctvom operačných programov odbornej prípravy vo vede a technológiách, zameranýchna zaručenie kvality a diverzifikáciu ponúk odbornej prípravy v rôznych členských štátoch;
17. vyzýva podniky, aby zabezpečili čo najlepšie podmienky odbornej prípravy pre pracovníkov poskyto-
vaním pokračujúcich odborných školení svojim zamestnancom a aby vypracovali plány rozvoja kvalifikácií
a vo všeobecnosti prevzali zodpovednosť za celoživotné vzdelávanie a nepretržitú odbornú prípravu svojich
pracovníkov;
18. domnieva sa, že prenos poznatkov a uplatňovanie výsledkov výskumu na nové produkty a postupy je
vo výrobnom priemyselnom odvetví naďalej nedostatočné, najmä v prípade MSP; s ohľadom na to vidíjednoznačnú potrebu prekonať súčasnú priepasť medzi výskumom a trhom; je presvedčený, že osobitnú
pozornosť treba venovať spoločnému riešeniu tohto problému a nalieha na Komisiu a členské štáty, aby
pohotovo napredovali s konkrétnymi riešeniami; v tejto súvislosti zdôrazňuje, že možnosti ponúkané
rámcovým programom pre konkurencieschopnosť a inováciu by sa mali využívať racionálnym spôsobom
ačo najúčinnejšie;
19. domnieva sa, že je potrebné vziať do úvahy osobitné potreby malých a veľmi malých podnikov, lebo
ich problémy nemožno porovnávať s problémami veľkých podnikov;
20. uznáva, že treba vytvoriť mechanizmy na priamu podporu výskumných činností v konzorciách, ktoré
zahŕňajú podniky a výskumné jednotky alebo univerzitné tímy, čím sa umožňuje rýchlejší presun kvalifikácií
a technológií;
21. v súlade so správou nezávislej expertnej skupiny o výskume, vývoji a inovácii z roku 2006 nazvanú
„vytváranie inovatívnej Európy“ zdôrazňuje, že poskytovanie štátnej pomoci iným než MSP je opodstatnené
vtedy, ak má štátna pomoc za cieľ podporiť spoluprácu s inými podnikmi, s MSP, s univerzitnými inštitú-
ciami v rámci „otvorených inovačných zoskupení“, s centrami excelencie a programami zameranými na
výskum a vývoj, ktoré sa realizujú v rámci spolupráce;
22. poukazuje na to, že prosperita EÚ závisí od rozvoja európskych inovačných priemyslov, ktoré dosa-
hujú svetovú úroveň;
23. víta koncepciu technologických platforiem, ktoré umožnia oživenie rozvojových línií výskumu, ktoré
budú spĺňať požiadavky trhu; domnieva sa však, že sú potrebné zvýšené prostriedky na aplikovaný výskum,
ktorý vedie k inovatívnym výrobkom; v tomto ohľade víta zámer Európskej investičnej banky (EIB)
podstatne zvýšiť dostupné financie pre investície na zvýšenie rastu vo výskume a vývoji a pre MSP; pripo-
mína závery uvedenej Európskej rady z Bruselu, podľa ktorých sa očakáva až 30 miliárd euro z rizikového
kapitálu a garantovaných bankových pôžičiek na podporu inovácie a na posilnenie krokov vo výskumea vývoji; vyzýva Komisiu a EIB, aby spolu so súkromným sektorom presadzovala tieto závery v praxi;
24. zdôrazňuje silný potenciál nanovied a nanotechnológií a naliehavo vyzýva výrobné priemyselné odve-
tvie, aby sledovalo technologický pokrok a ustanovenia Európskeho akčného programu na roky 2005-2009v tejto oblasti, aby mohlo využiť nové možnosti a perspektívy, ktoré sa ponúkajú všetkým sektorom
priemyslu;
25. zdôrazňuje problém prístupu k finančnému a rizikovému kapitálu, najmä pre začínajúce inovatívne
podniky a MSP; žiada preto Komisiu, aby užšie zapojila EIB a Európsky investičný fond do práce sektorových
iniciatív;13.12.2006 C 303 E/648 Úradný vestník Európskej únie
V stredu 5. júla 2006SK
26. domnieva sa, že by bolo veľmi užitočné vytvoriť skupinu na vysokej úrovni, ktorá by dbala na zosúla-
denie právnych predpisov v oblasti priemyslu, energetiky a životného prostredia s cieľom zlepšiť trvalú
udržateľ nosť a konkurencieschopnosť; upozorňuje na potrebu analyzovať nielen trh s elektrickou energiou,
ale aj trh so zemným plynom s ohľadom na to, že tieto trhy majú výrazný dosah na niektoré výrobné prie-
myselné odvetvia;
27. upozorňuje, že výrobné priemyselné odvetvia sa často vyznačujú regionálnou koncentráciou; naliehavo
preto žiada regionálne a vnútroštátne orgány, aby v úzkej spolupráci s hospodárskymi a sociálnymi aktérmi
vypracovali miestne strategické plány pre oblasti, ktoré sú alebo majú potenciál stať sa centrami inovačných
spracovateľských zoskupení; v tejto súvislosti žiada, aby boli miestne stratégie zamerané na najlepšie možné
využitie primárneho odvetvia tvorby bohatstva, výskumného potenciálu, ale aj všetkých komparatívnychvýhod každého regiónu; vyzýva členské štáty, aby v tomto zmysle plne využívali možnosti štrukturálnych
fondov;
28. upozorňuje na to, že budúce opatrenia európskej priemyselnej politiky musia brať do úvahy nielen
sektorový ale aj územný rozmer; konštatuje, že oblasti s vysokou koncentráciou spracovateľ ského priemyslu
si vyžadujú také priemyselné a hospodárske politiky, ktoré reagujú na ich osobitné potreby; vyzýva pretoKomisiu, aby nadviazala na návrhy uvedené v jej oznámení a preskúmala možnosť posilnenia spolupráce
medzi regiónmi, ktoré čelia podobným problémom a výzvam, ako aj možnosť vytvorenia sietí medzi výrob-
nými podnikmi v týchto regiónoch s cieľom podporiť rozvoj a koordináciu relevantných priemyselných
a hospodárskych politík;
29. víta návrh Komisie, ktorý je zameraný na integráciu a koordináciu priemyselnej politiky s inými politi-
kami vrátane kohéznej politiky, environmentálnej politiky, politiky výskumu a vývoja a energetickej politiky;berie na vedomie vzájomný vzťah medzi kohéznou a priemyselnou politikou vzhľadom na potrebu infra-štruktúry a ľudských zdrojov na zabezpečenie úspechu priemyselnej politiky a posilnenie významnej úlohy
európskych zamestnaneckých rád, z čoho vyplýva nutnosť zabezpečiť súlad jednotlivých politík a zvýšenú
účasť v spoločnosti;
30. myslí si, že odvetvia, ktoré čelia intenzívnej medzinárodnej konkurencii, by mali spoločne prijať
opatrenia na uľahčenie reštrukturalizácie a modernizácie; ako na dobrý príklad odkazuje na niekoľkoiniciatív, napríklad LeaderSHIP 2015, CARS21 a skupinu na vysokej úrovni pre textil a odevy; vzhľadom nanaliehavú potrebu konať v uvedených odvetviach vyzýva Komisiu, aby do jesene 2006 predložila konkrétne
návrhy, aby ich Rada mohla schváliť ešte do konca roku 2006 potom, ako k nim zaujal stanovisko Európsky
parlament; víta zámer Komisie vytvoriť takéto osobitné sektorové iniciatívy pre farmaceutický, chemický,
obranný a vesmírny priemysel a strojárstvo;
31. zastáva názor, že na sektorovej úrovni sa musia do diskusie zapojiť zamestnanecké odbory, organizácie
spotrebiteľov a organizácie zamestnávateľov, aby sa zabezpečilo, že riešenia priemyselnej politiky budú
primeranejšie a komplexnejšie;
32. zdôrazňuje význam rozvinutia dialógu so všetkými zainteresovanými stranami a víta vytvorenie
skupiny na vysokej úrovni pre konkurencieschopnosť, energetiku a životné prostredie;
33. víta Európsky fond na prispôsobenie sa globalizácii; trvá na tom, aby bol tento fond zameraný na
pomoc zamestnancom, prepusteným kvôli nadbytočnosti v dôsledku globalizácie, nájsť si nové zamestnanie,
a to hlavne zlepšením a prispôsobením ich kvalifikácie;
34. zastáva názor, že pomoc Spoločenstva by nemali dostať podniky, ktoré potom, ako prijali finančnú
podporu v jednom členskom štáte, presunú svoje výrobné aktivity do inej krajiny bez toho, aby úplne dodr-
žali zmluvy, ktoré podpísali s príslušným členským štátom;
35. žiada, aby sa pri reštrukturalizácii výrobných podnikov ochraňovali práva zamestnancov a aby bola
v plnom rozsahu zaručená dostupnosť informácií pre orgány, ktoré zastupujú zamestnancov;
36. upozorňuje, že dialóg medzi vedením a pracovníkmi by mal zohrávať kľúčovú úlohu v otázkach
spojených s modernizáciou a pri hľadaní spôsobov, ako predpokladať a realizovať zmeny, ktoré sú potrebné
na to, aby sa odvetvia stali, resp. zostali konkurencieschopnými;13.12.2006 C 303 E/649 Úradný vestník Európskej únie
V stredu 5. júla 2006SK
37. vyzýva Komisiu, aby vykonala hĺbkovú analýzu súčasného stavu výrobných priemyselných odvetví
v nových členských štátoch, ako aj budúcich výziev a aby zabezpečila riadne presadzovanie právnych pred-
pisov Spoločenstva; vďaka čomu by bolo možné získať úhrnné údaje z 25 členských štátov, pričom na ich
základe by sa dalo pristúpiť k analýze rôznych sektorov a vypracovať odporúčania pre ďalšie pokračovanie
priemyselnej politiky;
38. vyzýva Komisiu, aby prijala ďalšie opatrenia na podporu podnikov, ktoré vyvážajú a ktoré v značnej
miere investujú do výskumných a inovačných projektov;
39. nalieha na Komisiu, aby sa zamerala na oblasť dozoru nad trhom a boj proti nekalej súťaži
a falšovaniu; žiada Komisiu, aby do konca roku 2006 predložila konkrétne návrhy v oblasti ochrany
a presadzovania práv duševného vlastníctva; s ohľadom na to sa domnieva, že treba zintenzívniť úsilie v boji
proti dovozu napodobenín značkových výrobkov z nečlenských krajín a žečlenské krajiny by si na účely
odhaľovania týchto praktík mali vymieňať informácie a využívať pokročilejšie technológie na miestach, cez
ktoré prichádza tovar do EÚ;
40. vyzýva Komisiu, aby monitorovala a zaznamenala, do akej miery sú dovážané výrobky v súlade
s európskymi právnymi predpismi v oblasti životného prostredia a v oblasti ochrany zdravia spotrebiteľ ov,
a do akej miery ovplyvňujú konkurencieschopnos ťeurópskych výrobkov;
41. zdôrazňuje význam prístupu výrobných priemyselných odvetví na trh; naliehavo žiada Komisiu, aby
v spolupráci s dotknutými odvetviami pokračovala vo svojom úsilí odhaľovať medzinárodné praktiky, ktoré
môžu mať negatívny dosah na konkurencieschopnosť európskych podnikov, najmä v súvislosti s predpismi
a subvenciami, a aby zaoberala obchodnými a investičnými bariérami, ktoré sú v rozpore s medzinárodnýmipravidlami; v dvojstranných dohodách vidí dobrú príležitosť, ako prekonať tieto problémy spravodlivým,
transparentným a prezieravým spôsobom tak, aby sa zásada reciprocity stala všeobecným pravidlomv obchodných vzťahoch EÚ;
42. zdôrazňuje, že právne predpisy, ktorých cieľom je zahrnúť otázky životného prostredia do hospodár-
skych politík a stratégií, by mali ponechať členským štátom určitú pružnosť vo výbere hospodárskych
a finančných nástrojov;
43. je presvedčený, že pokiaľ ide o opatrenia, ktoré treba prijať, najmä v rámci WTO, je nevyhnutné
prihliadať na kontext a osobitné charakteristiky každého sektora, na príležitosti a výzvy, ktoré môžu
vzniknúť, a na ťažkosti, ktorým čelia jednotlivé členské štáty;
44. vyzýva členské štáty a Komisiu, aby prostredníctvom vytvorenia rovnováhy medzi hospodárskymi,
sociálnymi a environmentálnymi aspektmi sledovali ciele trvalo udržateľného rozvoja;
45. poveruje svojho predsedu, aby toto uznesenie postúpil Rade a Komisii, vládam a parlamentom člen-
ských štátov.13.12.2006 C 303 E/650 Úradný vestník Európskej únie
V stredu 5. júla 2006SK